[pic] | AZ EURÓPAI KÖZÖSSÉGEK BIZOTTSÁGA |

Brüsszel, 27.11.2006

COM(2006) 732 végleges

2006/0240 (CNS)

Javaslat

A TANÁCS HATÁROZATA

a közös halászati politika alapján történő regionális tanácsadó testületek felállításáról szóló 2004/585/EK határozat módosításáról

(előterjesztő: a Bizottság)

INDOKLÁS

A regionális tanácsadó testületeket (a továbbiakban: a testületek) a közös halászati politika (KHP) 2002-ben elfogadott reformjának eredményeképpen hozták létre. A 2004/585/EK tanácsi határozat meghatározza a testületek működésének általános keretét a tevékenységek következetes és kiegyensúlyozott elosztása érdekében. Az említett határozat többek között rendelkezik arról a lehetőségről, hogy a Közösség pénzügyi támogatást nyújtson a testületeknek.

A regionális tanácsadó testületek célja az, hogy az érintett feleket bevonják a közös halászati politika döntéshozatali folyamatának korai szakaszába. Az érintett felek részvétele a döntéshozatali folyamatban a KHP reformjának egyik alappillére, és kulcsfontosságú annak sikeres végrehajtásához. A helyes kormányzás elvének fokozott alkalmazása a halászat irányításában ahhoz vezet, hogy a halászok jobban tiszteletben tartják a KHP szabályait. Figyelemmel arra, hogy a regionális tanácsadó testületeket a 2371/2002/EK tanácsi rendelet[1] hozta létre, valamint arra, hogy a testületek eddigi munkája igazolja a KHP fejlődéséhez való pozitív hozzájárulásukat (létrehozásuk óta a Bizottság több mint hatvan ajánlást kapott a regionális tanácsadó testületektől), e testületeket az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet[2] 162. cikkének b) pontja értelmében általános európai érdeket szolgáló testületeknek kell tekinteni.

A testületek általános európai érdeket szolgáló testületekként való meghatározása stabil pénzügyi keretet biztosítana számukra, és fokozná működésük hatékonyságát. Ezenkívül a tapasztalat azt mutatja, hogy a meglévő testületek számára nehézségeket okoz a jelenlegi csökkenő pénzügyi keret, ami nagymértékben aláássa e testületek azon képességét, hogy a közeljövőben teljesítsék célkitűzéseiket. A testületek számára jelenleg rendelkezésre álló két támogatás egybeolvasztásával az új pénzügyi rendelkezések egyúttal a támogatások kezelését is egyszerűsítik.

A 2004/585/EK tanácsi határozatot ezért ennek megfelelően módosítani kell, általános európai érdeket szolgáló testületekké nyilvánítva e testületeket, aminek eredményeképpen a testületek állandó pénzügyi hozzájárulást kapnának a közösségi költségvetésből.

2006/0240 (CNS)

Javaslat

A TANÁCS HATÁROZATA

a közös halászati politika alapján történő regionális tanácsadó testületek felállításáról szóló 2004/585/EK határozat módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára[3],

tekintettel az Európai Parlament véleményére[4],

mivel:

(1) A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet[5] és különösen annak 31. és 32. cikke a regionális tanácsadó testületek létrehozásával az érdekelt felek közös halászati politikában való részvételének új formáit teremti meg.

(2) A közös halászati politika alapján történő regionális tanácsadó testületek felállításáról szóló, 2004. július 19-i 2004/585/EK tanácsi határozat meghatároz egy közös keretet, amelynek valamennyi regionális tanácsadó testületnek meg kell felelnie.

(3) A 2004/585/EK tanácsi határozat 9. cikke előírja, hogy a regionális tanácsadó testületek számára közösségi pénzügyi támogatást kell nyújtani működésük hatékonyságának biztosítására, valamint tolmácsolási és fordítási költségeik fedezésére.

(4) A regionális tanácsadó testületek a közös halászati politikával összefüggésben tanácsadást nyújtanak az Európai Bizottságnak és a tagállamoknak, valamint biztosítják az érdekelt felek részvételét a döntéshozatali folyamatban, ami a megreformált közös halászati politika egyik alappillére és a helyes kormányzás elvén alapuló irányítás egyik előfeltétele.

(5) A regionális tanácsadó testületeket következésképpen az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet[6] 162. cikkének b) pontja értelmében általános európai érdeket szolgáló testületeknek kell tekinteni.

(5) A regionális tanácsadó testületeknek megfelelő mértékű és állandó finanszírozás nyújtásával pénzügyi stabilitást kell biztosítani annak érdekében, hogy a közös halászati politika keretében hatékonyan tölthessék be tanácsadó szerepüket.

(6) A regionális tanácsadó testületek által kapott közösségi támogatás kezelésének egyszerűsítése érdekében egyetlen pénzügyi eszközt kellene alkalmazni valamennyi költség fedezésére.

(7) Tekintettel a regionális tanácsadó testületek számára elkülönített közösségi pénzügyi támogatásra, fontos elvárás, hogy a Bizottság a pénzügyi ellenőrzéseken túlmenően bármikor ellenőrizhesse, hogy a regionális tanácsadó testületek működése megfelelő-e a rájuk bízott feladatok ellátásához.

(8) A 2004/585/EK határozatot ennek megfelelően módosítani kell.

A KÖVETKEZŐKÉPPEN HATÁROZOTT:

1. cikk

A 2004/585/EGK tanácsi határozat az alábbiak szerint módosul:

1. A 9. cikk helyébe a következő szöveg lép:

„9. cikk Finanszírozás

(1) A jogi személyiséggel rendelkező regionális tanácsadó testületek a 2342/2002/EK, Euratom bizottsági rendelet 162. cikkének b) pontja értelmében vett általános európai érdeket szolgáló testületekként közösségi pénzügyi támogatásért folyamodhatnak.

(2) A Bizottság valamennyi regionális tanácsadó testülettel támogatási megállapodást köt működési költségeiknek – beleértve a fordítási és tolmácsolási költségeket is – a II. melléklettel összhangban történő fedezésére.”

2. A határozat az alábbi 9a. cikkel egészül ki:

„9a. cikk Bizottsági ellenőrzések

A Bizottság minden általa szükségesnek tartott ellenőrzést elvégezhet annak biztosítására, hogy a regionális tanácsadó testületek ellássák a 2371/2002/EK tanácsi rendelettel és a 2004/585/EK tanácsi határozattal rájuk bízott feladatokat.”

2. cikk

Ez a határozat az Európai Unió Hivatalos Lapjában történő kihirdetését követő hetedik napon lép hatályba.

Kelt Brüsszelben,

a Tanács részéről

az elnök

MELLÉKLET

A 2004/585/EK határozat II. melléklete helyébe a következő szöveg lép:

„II. MELLÉKLET

Közösségi hozzájárulás a regionális tanácsadó testületeknél felmerült költségek fedezéséhez

A Közösség hozzájárul a regionális tanácsadó testületek, mint általános európai érdeket szolgáló testületek működési költségei egy részének fedezéséhez. A Közösség által minden egyes regionális tanácsadó testület számára a működési költségek fedezésére elkülönített támogatás nem haladhatja meg az adott regionális tanácsadó testület működési költségvetésének 90%-át. A következő években a pénzügyi hozzájárulás állandó marad, és a rendelkezésre álló költségvetéstől függ. A Bizottság évente minden regionális tanácsadó testülettel „működési támogatási megállapodást” köt, amely meghatározza a pontos feltételeket és a támogatáselosztási eljárást.

A támogatható költségek a regionális tanácsadó testületek rendes működésének biztosításához és céljaik eléréséhez szükséges költségekből tevődnek össze. Közösségi hozzájárulás csak a tényleges költségekre vonatkozik, és csak abban az esetben ítélhető oda, ha a többi finanszírozási forrás már rendelkezésre áll.

A következő közvetlen költségek támogathatók:

- személyzeti kiadások (a személyzeti költség a projekten töltött munkanaponként);

- üléstermek;

- új vagy használt felszerelés;

- anyagok és fogyóeszközök;

- tagok tájékoztatása;

- a bizottsági üléseken részt vevő szakértők utazási és szállásköltségei (a Bizottság szervezeti egységei által megállapított díjtételek és szabályok szerint);

- könyvvizsgálatok;

- tolmácsolási és fordítási költségek;

- a támogatható közvetlen költségek legfeljebb 5%-át kitevő tartalék előre nem látható kiadásokra.

PÉNZÜGYI KIMUTATÁS

1. A JAVASLAT CÍME

A Tanács határozatjavaslata a közös halászati politika alapján történő regionális tanácsadó testületek felállításáról szóló 2004/585/EK határozat módosításáról.

2. TEVÉKENYSÉGALAPÚ GAZDÁLKODÁSI ÉS KÖLTSÉGVETÉS-TERVEZÉSI KERET

1104 : A közös halászati politika irányítása

3. KÖLTSÉGVETÉSI TÉTELEK

3.1. Költségvetési tételek (működési tételek és kapcsolódó technikai és igazgatási segítségnyújtási tételek (korábban: BA-tételek)), beleértve a következő költségvetési megnevezéseket:

11.0401 : A halászati ipar és a közös halászati politika által érintett csoportokkal folytatott párbeszéd szorosabbra fűzése

11.010402 : A halászati ipar és a közös halászati politika által érintett csoportokkal folytatott párbeszéd szorosabbra fűzése – igazgatási segítségnyújtás

3.2. A fellépés és a pénzügyi kihatás időtartama:

2007–2013

3.3. Költségvetési jellemzők:

Költségvetési tétel | Kiadás típusa | Új | EFTA-hozzájárulás | Tagjelölt országok hozzájárulásai | A pénzügyi terv fejezete |

110401 | CD[7] | DNO[8] | Nem | Nem | Nem | 2 |

11010402 | CND[9] | DNO | Nem | Nem | Nem | 2 |

4. FORRÁSOK ÁTTEKINTÉSE

4.1. Pénzügyi források

4.1.1. A kötelezettségvállalási előirányzatok és a kifizetési előirányzatok áttekintése

Kiadás típusa | Szakasz száma | 2007. év | 2008 | 2009 | 2010 | 2011 | 2012 és 2013 | Összesen |

Működési kiadások[10] |

Kötelezettségvállalási előirányzatok | 8.1 | a | 1 500 000 | 1 750 000 | 1 750 000 | 1 750 000 | 1 750 000 | 3 500 000 | 12 000 000 |

Kifizetési előirányzatok | b | 1 500 000 | 1 750 000 | 1 750 000 | 1 750 000 | 1 750 000 | 3 500 000 | 12 000 000 |

A referenciaösszegbe beletartozó igazgatási kiadások[11] |

Technikai és igazgatási segítségnyújtás (NDE) | 8.2.4 | c | 0 | 150 000 | 0 | 0 | 0 | 150 000 | 300 000 |

TELJES REFERENCIAÖSSZEG |

Kötelezettségvállalási előirányzatok | a+c | 1 500 000 | 1 900 000 | 1 750 000 | 1 750 000 | 1 750 000 | 3 650 000 | 12 300 000 |

Kifizetési előirányzatok | b+c | 1 500 000 | 1 900 000 | 1 750 000 | 1 750 000 | 1 750 000 | 3 650 000 | 12 300 000 |

A referenciaösszegbe nem beletartozó igazgatási kiadások[12] |

Személyi és kapcsolódó kiadások (NDE) | 8.2.5 | d | 324 000 | 324 000 | 324 000 | 324 000 | 324 000 | 648 000 | 2 268 000 |

A referenciaösszegbe nem beletartozó, a személyi és kapcsolódó kiadásoktól eltérő igazgatási kiadások (NDE) | 8.2.6 | e | 20 000 | 20 000 | 20 000 | 20 000 | 20 000 | 40 000 | 140 000 |

A fellépés indikatív összköltsége |

TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget | a+c+d+e | 1 844 000 | 2 244 000 | 2 094 000 | 2 094 000 | 2 094 000 | 4 338 000 | 14 708 000 |

TELJES KIFIZETÉSI ELŐIRÁNYZAT, beleértve a személyi költséget | b+c+d+e | 1 844 000 | 2 244 000 | 2 094 000 | 2 094 000 | 2 094 000 | 4 338 000 | 14 708 000 |

4.1.2. A pénzügyi programozással való összeegyeztethetőség

X A javaslat összeegyeztethető a jelenlegi pénzügyi programozással.

( A javaslat miatt a pénzügyi terv vonatkozó fejezetének átdolgozása szükséges.

( A javaslat miatt szükség lehet az intézményközi megállapodás[13] rendelkezéseinek alkalmazására (azaz rugalmassági eszköz alkalmazására vagy a pénzügyi terv módosítására).

4.1.3. A bevételre gyakorolt pénzügyi hatás

X A javaslatnak nincs kihatása a bevételre

( A javaslatnak van pénzügyi kihatása – a bevételre gyakorolt hatása a következő:

millió EUR (egy tizedesjegyig)

A fellépést megelőzően [n-1. év] | A fellépés után |

A személyi állomány teljes létszáma | 3 | 3 | 3 | 3 | 3 | 3 |

5. JELLEMZŐK ÉS CÉLKITŰZÉSEK

5.1. A megvalósításra rövid vagy hosszú távon van-e szükség

A regionális tanácsadó testületeket (a továbbiakban: a testületek) a közös halászati politika (KHP) 2002-ben elfogadott reformja eredményeképpen hozták létre. A 2004/585/EK tanácsi határozat meghatározza a testületek működésének általános keretét a tevékenységek következetes és kiegyensúlyozott elosztása érdekében. Az említett határozat többek között rendelkezik arról a lehetőségről, hogy a Közösség pénzügyi támogatást nyújtson a testületeknek.

A már megalakult testületek tapasztalatai alapján a 2004/585/EK tanácsi határozatban foglalt pénzügyi rendelkezések nem teljesen felelnek meg igényeiknek. A meglévő testületek nehézségekkel küzdenek, mivel nem tudnak hatékonyan működni az adott pénzügyi keretben, amely csak öt évre biztosít pénzügyi támogatást, amelynek összege évről-évre csökken.

Figyelembe véve, hogy a testületek fontos szerepet játszanak az érintett felek közös halászati politikába való bevonásában, e testületek eleget tesznek azon kritériumoknak, amelyek alapján – az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet[15] 162. cikkének b) pontja értelmében – általános európai érdeket szolgáló testületeknek tekinthetők.

5.2. A közösségi részvétel által képviselt hozzáadott érték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája

Eddig négy regionális tanácsadó testület jött létre, három pedig a megalakulás szakaszában van. A testületek kulcsfontosságú szerepet játszanak a közös halászati politikának a helyes kormányzás elvén alapuló irányításában.

A költség/hatékonyság kérdését illetően és a 2004/585/EK tanácsi határozat alapján a testületek 5 évre szóló keretmegállapodást írtak alá az Európai Bizottsággal a hosszú távú együttműködés kialakítására és két egyedi támogatásra vonatkozóan. E támogatások a következők: a fordítási és tolmácsolási költségek fedezésére vonatkozó támogatás (évente 50 000 EUR), valamint a regionális tanácsadó testületek működését elősegítő működési támogatás, amely fokozatosan csökken az alábbiak szerint:

1. év – 200 000 EUR (90 %); 2. év – 165 000 EUR (75 %); 3. év – 132 000 EUR (60%); 4. év – 121 000 EUR (55 %); 5. év – 110 000 EUR (50%);

A négy működő testülettel kapcsolatos tapasztalatok szerint, illetve annak érdekében, hogy regionális tanácsadó testületek a közös halászati politikában hatékonyan betölthessék tanácsadó szerepüket, a testületeknek pénzügyi stabilitást kell biztosítani. E cél eléréséhez a Bizottság támogatási megállapodást kötne minden egyes testülettel a működési költségek fedezésére, a fordítási és tolmácsolási költségeket is beleértve. A testületek finanszírozását a Bizottság évi 250 000 eurós összeggel kezdené, azaz:

200 000 EUR a működési költségekre PLUSZ

50 000 EUR a fordítási és tolmácsolási költségekre.

A testületeknek a társfinanszírozás elvének megfelelően más finanszírozási forrásokat is kell találniuk (a tevékenységek nem finanszírozhatók kizárólag közösségi forrásokból). Ezenkívül, amennyiben az év végén az adott testület költségvetése alacsonyabb az eredetileg tervezett szintnél, a közösségi hozzájárulást ennek megfelelő mértékben csökkenteni kell (a testületek többletüket nem vihetik át a következő évre).

5.3. A javaslat céljai, az attól várt eredmények, illetve az azzal összefüggő mutatók a tevékenységalapú irányítás keretében

Az előterjesztésben felvázolt kedvezőbb, egyszerűbb és stabilabb pénzügyi keretnek köszönhetően a testületek kellően működhetnek és hozzájárulhatnak a halállományokkal való fenntartható gazdálkodáshoz – amely magában foglalja az ökoszisztéma alapú megközelítést és az elővigyázatossági elvet –, továbbá a tudományos szakértők és a halászok közötti párbeszéd előmozdításával hozzájárulhatnak a tudományos szaktanácsadás átláthatóbba tételéhez.

Eddig négy testület jött létre, amelyek valamennyi érintett felet reprezentatívan képviselnek. A testületeket a Bizottsággal folytatott konzultációt követően véleményadásra kérik fel, illetve véleményeket saját kezdeményezésre is kibocsáthatnak. A Bizottság megvizsgálja a testületek véleményét, és javaslatai megszövegezésekor azt vagy figyelembe veszi, vagy – adott esetben – megindokolja, hogy véleményüket miért hagyta figyelmen kívül.

Több, a fenti célkitűzésekhez kapcsolódó mutatót is azonosítottak:

- a működő regionális tanácsadó testületek által lefedett halászati övezetek száma az Európai Unióban;

- összetételük a földrajzi és ágazati reprezentativitás tekintetében;

- a regionális tanácsadó testületek munkacsoportjaiban az érintett felek, valamint a kutatók részvételi aránya;

- a kapott vélemények száma összehasonlítva a konzultációra előterjesztett javaslatokkal, ahol a 80% körüli arány az elfogadható; a saját kezdeményezésre kidolgozott ajánlások és javaslatok száma, adott eseten;

- az ülések száma évente – legalább három ülés megtartása alapvetőnek tűnik;

- az előterjesztett vélemények minősége;

- az összes működési költség évente a testületek megalakulását követő három évben.

5.4. Végrehajtási módszer (indikatív)

X Központosított irányítás

X közvetlenül a Bizottság által

( közvetetten a következőknek történő hatáskör-átruházással:

( végrehajtó hivatalok

( a Közösségek által létrehozott, a költségvetési rendelet 185. cikkében említettek szerinti szervek

( tagállami közintézmények/közfeladatot ellátó szervek

( Megosztott vagy decentralizált irányítás

( a tagállamokkal

( harmadik országokkal

( Nemzetközi szervezetekkel való közös irányítás (nevezze meg)

6. FELÜGYELET ÉS ÉRTÉKELÉS

6.1. Felügyeleti rendszer

A Bizottság szervezeti egységei gondoskodnak arról, hogy a működési támogatásról szóló megállapodások valamennyi testület számára kikössék egy éves jelentés készítését. Ez elengedhetetlen az éves kifizetés utolsó részletének folyósításához és a támogatás következő évre szóló megújításához. A jelentésnek tartalmaznia kell egy, a Bizottság által előre meghatározandó táblázatot, amely magában foglalja az 5.3. pontban felsorolt mutatók némelyikét.

Valamennyi regionális tanácsadó testületnek külső ellenőrzési jelentést kell benyújtania minden év végén.

A testületek által kiadott vélemények minősége és a Halászati Főigazgatóság tisztviselőinek a regionális tanácsadó testületek ülésein – képviselői minőségben – való részvétele igazolja, hogy a testületek működése kielégítő-e, illetve munkájuk megfelelő minőségű-e.

Ezenfelül az Európai Parlamentnek és a Tanácsnak legkésőbb 2007 június végéig végrehajtási jelentést kell benyújtani, 2008 és 2012 között pedig két külső ellenőrzést kell elvégezni.

6.2. Értékelés

6.2.1. Előzetes értékelés

A testületek kiemelték, hogy a fokozatosan csökkenő mértékű támogatásra vonatkozó szabály aláássa hatékony működésüket. Ezenkívül két különböző támogatási megállapodás aláírása megnehezíti helyzetüket, mivel semmiféle rugalmasságot nem biztosít a fordítási/tolmácsolási költségek tekintetében. Ezek a költségek igen fontosak, ha figyelembe vesszük a regionális tanácsadó testületek soknemzetiségű felépítését; a testületek tagjai különböző tagállamokból származnak, munkájuk ennélfogva több nyelven folyik. A fokozatosan csökkenő mértékű támogatásra vonatkozó szabály alkalmazható lenne a testületekre, ha a 2004/585/EK tanácsi határozat módosításával általános európai érdeket szolgáló testületeknek tekintenék őket. A testületekre vonatkozóan a végrehajtási rendeletben szereplő alábbi meghatározás lenne alkalmazandó: „ […] a tagállamokban, illetve a tagjelölt országokban működő nonprofit szerveket képviselő és a Szerződések célkitűzéseivel összhangban lévő elveket és politikákat támogató európai hálózatok”.

Ez kellő stabilitást biztosítana a testületek működésében, a támogatások nem lennének időkorláthoz kötve, valamint a két egyedi támogatás egybeolvasztásával egyszerűsödnének a különféle eljárások és csökkennének az igazgatási terhek.

Ez továbbá növelné a pénzügyi rugalmasságot abban a tekintetben, hogy a költségvetés működési részéből pénzeszközöket csoportosítsanak át a tolmácsolási és fordítási költségek fedezésére, amikor azok az eredetileg tervezett szintnél magasabbak.

6.2.2. Az időközi/utólagos értékelés nyomán hozott intézkedések (korábbi hasonló tapasztalatok tanulsága)

nincs adat

6.2.3. A jövőbeni értékelések feltételei és gyakorisága

A Bizottság legkésőbb 2007. június 30-ig jelentést nyújt be az Európai Parlamentnek és a Tanácsnak a 2004/585/EK tanácsi határozat végrehajtásáról és a regionális tanácsadó testületek működéséről (a határozat 11. cikke szerint).

A költségvetési rendelet 27. cikkének (4) bekezdése és a végrehajtási rendelet 21. cikke értelmében 6 évenként értékelési jelentést kell készíteni: „[…] az évente finanszírozott tevékenységek eredményeit legalább hatévenként kell értékelni […]”. (közbenső és/vagy utólagos értékelés )

A regionális tanácsadó testületek rendszerének folytatásával vagy felülvizsgálatával összefüggő bármilyen jövőbeni javaslatot a végrehajtás előtt kell értékelni (előzetes értékelés).

A közbenső/utólagos értékelés és az előzetes értékelés ütemezését hatékonyan kell megszervezni. Erre lehetséges megoldást jelentene a két értékelési forma egy értékeléssé való összeolvasztása („omnibusz értékelés”).

7. Csalás elleni intézkedések

A közbeszerzési szerződésekre vonatkozó közösségi jognak való megfelelés biztosítására a Bizottság szerződés-odaítélési eljárásait fogják alkalmazni.

8. A FORRÁSOK RÉSZLETEZÉSE

8.1. A javaslat célkitűzéseinek pénzügyi költségei

Kötelezettségvállalási előirányzatok euróban

A(z) XX 01 04/05. jogcímcsoportból finanszírozott egyéb állomány[18] |

ÖSSZESEN | 3 | 3 | 3 | 3 | 3 | 3 | 3 |

8.2.2. A fellépés keretében felmerülő feladatok leírása

A regionális tanácsadó testületek megalakításában való részvétel.

A különböző regionális tanácsadó testületek által szervezett üléseken a Bizottság képviselőiként való részvétel.

A regionális tanácsadó testületek által elkészített vélemények, ajánlások és/vagy egyéb dokumentumok nyomon követése és azok terjesztése a Bizottság felelős szolgálatainál.

Koordinációs ülések szervezése a regionális tanácsadó testületekkel.

Pénzügyi vagy igazgatási help-desk (a kötelezettségvállalások és a támogatási megállapodások kezelése és ellenőrzése, a zárómérleg felülvizsgálata, új megállapodások kidolgozása, ...).

Kapcsolatok a halászati és akvakultúraágazati tanácsadó bizottsággal.

8.2.3. A személyzeti szabályzatban meghatározott állomány eredete

x A program irányítására jelenleg kijelölt állások, amelyeket újra be kell tölteni vagy a szerződést meg kell hosszabbítani

( Az n. évi éves politikai stratégia/előzetes költségvetés-tervezet keretében már hozzárendelt álláshelyek

( A következő éves politikai stratégia/előzetes költségvetés-tervezet eljárásának a keretében igénylendő álláshelyek

( Az érintett szolgálaton belül meglévő állomány felhasználásával átcsoportosítandó álláshelyek (belső áthelyezés)

( Az n. évben szükséges, de az éves politikai stratégiában/előzetes költségvetés-tervezetben az adott évre nem előirányozott álláshelyek

8.2.4. A referenciaösszegbe beletartozó egyéb igazgatási kiadások (11010402. – Igazgatási kiadások)

Költségvetési tétel (szám és megnevezés) 11010402 – Értékelés | 2007. év | 2008. év | 2009 | 2010 | 2011 | 2012. év | ÖSSZESEN |

Egyéb technikai és igazgatási segítségnyújtás |

– belső |

– külső | 150 000 | 150 000 | 300 000 |

Teljes technikai és igazgatási segítségnyújtás | 150 000 | 150 000 | 300 000 |

8.2.5. A referenciaösszegbe nem beletartozó személyi és kapcsolódó költségek

Személyi állomány fajtája | 2007. év | n+1 év | n+2 év | n+3 év | n+4 év | n+5 év és később |

Tisztviselők és ideiglenes alkalmazottak (XX 01 01.) | 324 000 | 324 000 | 324 000 | 324 000 | 324 000 | 324 000 |

A(z) XX 01 02. jogcímcsoportból finanszírozott személyi állomány (kisegítő alkalmazottak, nemzeti szakértők, szerződéses alkalmazottak stb.) (nevezze meg a költségvetési tételt) |

Személyi és kapcsolódó - a referenciaösszegbe NEM beletartozó - költségek összesen | 324 000 | 324 000 | 324 000 | 324 000 | 324 000 | 324 000 |

Számítás – Tisztviselők és ideiglenes alkalmazottak

1 AD *108 000 (személy/év) = 108 000 EUR

2 AST*108 000 (személy/év) = 216 000 EUR

Összesen …………………………… 324.000 EUR

Számítás – A(z) XX 01 02. jogcímcsoportból finanszírozott személyi állomány

8.2.6. 8.2.6 A referenciaösszegbe nem beletartozó egyéb igazgatási kiadások |

Year 2007 | n+1 év | n+2 év | n+3 év | n+4 év | n+5 év és n+6 | ÖSSZESEN |

XX 01 02 11 01. – Kiküldetések | 20 000 | 20 000 | 20 000 | 20 000 | 20 000 | 40 000 | 140 000 |

XX 01 02 11 02. – Ülések és konferenciák | 0 | 0 | 0 | 0 | 0 | 0 | 0 |

XX 01 02 11 03. – Bizottságok[20](SIS II /VIS bizottság) | 0 | 0 | 0 | 0 | 0 | 0 | 0 |

XX 01 02 11 04. – Tanulmányok és konzultációk | 0 | 0 | 0 | 0 | 0 | 0 | 0 |

XX 01 02 11 05. – Információs rendszerek | 0 | 0 | 0 | 0 | 0 | 0 | 0 |

2 Egyéb irányítási kiadások összesen (XX 01 02 11.) | 20 000 | 20 000 | 20 000 | 20 000 | 20 000 | 20 000 | 140 000 |

3 Egyéb igazgatási jellegű kiadások (a költségvetési tétel megadása mellett) | 0 | 0 | 0 | 0 | 0 | 0 | 0 |

A személyi és kapcsolódó költségeken kívüli – a referenciaösszegbe NEM beletartozó – igazgatási kiadások összesen | 20 000 | 20 000 | 20 000 | 20 000 | 20 000 | 40 000 | 140 000 |

Számítás - A referenciaösszegbe nem beletartozó egyéb igazgatási kiadások

[1] A Tanács 2002. december 20-i 2371/2002/EK rendelete a halászati erőforrások közös halászati politika alapján történő védelméről és fenntartható kiaknázásáról – HL L 358., 2002.12.31., 59. o.

[2] HL L 357., 2002.12.31.., 1. o. A legutóbb az 1248/2006/EK, Euratom rendelettel (HL L 227., 2006.8.19., 3. o.) módosított rendelet.

[3] HL C… , , . .o.

[4] HL C… , , . .o.

[5] HL L 358., 2002.12.31., 59. o.

[6] HL L 357., 2002.12.31.., 1. o. A legutóbb az 1248/2006/EK, Euratom rendelettel (HL L 227., 2006.8.19., 3. o.) módosított rendelet.

[7] Differenciált előirányzatok.

[8] Nem kötelező kiadások.

[9] Nem differenciált előirányzatok.

[10] Olyan kiadások, amelyek nem tartoznak az érintett xx. cím xx 01. alcíme alá.

[11] A(z) xx cím xx 01 04. jogcímcsoportja alá tartozó kiadások.

[12] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoporton kívüli kiadások.

[13] Lásd az intézményközi megállapodás 19. és 24. pontját

[14] Szükség esetén, ha a fellépés időtartama hat évnél hosszabb, a táblázat további oszlopokkal bővíthető.

[15] HL L 357., 2002.12.31.., 1. o. A legutóbb az 1248/2006/EK, Euratom rendelettel (HL L 227., 2006.8.19., 3. o.) módosított rendelet.

[16] Amelynek költségét NEM fedezi a referenciaösszeg.

[17] Amelynek költségét NEM fedezi a referenciaösszeg.

[18] Amelynek költségét tartalmazza a referenciaösszeg.

[19] Az érintett végrehajtó hivatal(ok) esetében hivatkozni kell az adott jogalkotási pénzügyi kimutatásra.

[20] Meg kell határozni a bizottság típusát és azt a csoportot, amelyikhez tartozik.